Lav et referat af nedenstående tekst:

Tekst:
Fredagen kan gå hen og skrive sig ind i dansk vejrhistorie. Prognoserne er nemlig lokalt op mod 19 grader, og når temperaturen over 19,1 grader, vil det være den varmeste dag så sent på året nogensinde. Behersket formiddag Formiddagen kendetegnes af behersket vejr, som primært byder på perioder med sol, men også skyer. Mod nordvest ser skydækket ud til at blive ret tykt, mens der mod syd og øst kommer perioder med kig til solen. Det holder tørt i hele landet i løbet af formiddagen – dog kan et enkelt dryp længst mod nordvest ikke udelukkes. Temperaturerne stiger hurtigt op ad formiddagen, og allerede ved frokosttid ligger de på mellem 13 til 16 grader. Varm eftermiddag - op mod 19 grader mod syd Vejrmæssigt sker der ikke de store ændringer i eftermiddag, udover at skydækket tiltager en anelse i hele landet. Varm luft blæser op over landet fra Tyskland, og det kan hjælpe temperaturen med at stige meget ud på eftermiddagen. Vejrmodellerne peger lige nu på, at temperaturen flere steder kan overstige 18 grader – og lokalt sågar 19 grader. Kommer temperaturen over 19,1 grader, er det ny rekord så sent på året. Flere lokale rekorder står også for fald, blandt andet i København, hvor temperaturen skal over 17,2 grader for, at det bliver den varmeste dag nogensinde så sent på året. Det er især i den sydlige halvdel af landet, at temperaturerne i dag kommer op over 18 grader. Længere mod nord ligger temperaturerne på mere beherskede 14 til 16 grader, som stadig er relativt varmt for årstiden. Den lune luftmasse, som ligger over landet, får ikke lov til at blive længe, for allerede i aften og i nat passerer en koldfront ind over landet og giver lidt regn mod nord og vest.

Referat:
Et regnvejr rammer den nordlige del af landet i aften.